Tehniline kirjeldus

Hanke nimetus: Viru-Nigula valla sauna ümberehitustööd
Hankija:  Viru-Nigula vallavalitsus

1.	HANKE TEHNILISE KIRJELDUSE EESMÄRK
Käesoleva hanke tehniline kirjeldus on koostatud eesmärgiga määrata Viru-Nigula valla sauna ümberehitustööde teostamise põhimõtted.
Käesolevas tehnilises kirjelduses on kirjeldatud Hankija soove ja tingimusi, mida Hankija oskab käesolevaga esitada ja/või tingimused, millele Hankija pöörab erilist tähelepanu. Seega tuleb Pakkujal töömahu määramisel lähtuda hankedokumentidest ja selle lisadest kui tervikust.

2.	HANKIJA EESMÄRK
Hankija põhieesmärgiks on tähtaegselt ja optimaalsete kuludega ümberehitada endise Viru-Nigula valla vallamaja keldrikorrusel asuvad ruumid selliselt, et need oleksid igati sobivad valla sauna toimimiseks, vastaksid kehtestatud nõuetele, oleksid ülalpidamises võimalikult vastupidavad ja kauakestvad ning saunaruumide ülalpidamiskulud oleksid võimalikult madalad. Ehitustööde kvaliteet ja ratsionaalsus kasutuskuludes peab olema tagatud parimal moel.

3.	OBJEKTIL TEOSTATAVATE TÖÖDE KIRJELDUS/TINGIMUSED

Tööde teostamise üldtingimused
1.	Enne tööde algust koostada tööde ajagraafik.
2.	Ehitusprahi likvideerimine ja korrahoidmine ehitustööde ajal on Pakkuja kohustus.

Teostatavate tööde üldselgitus 
1.	Puude ladu, kütteruum
1.1.	Kergplokist vaheseina ladumine (ploki laius 200 mm);
1.2.	Tuletõkke siseukse paigaldus EI30;
1.3.	Siseukse paigaldus;
1.4.	Seinte armeerimine ja krohvimine;
1.5.	Seinte ja lagede pahteldus ja värvimine;
1.6.	Osaliselt põranda katmine keraamilise plaadiga koos tasandusvaluga;

2.	Leiliruum ja pesuruum
2.1.	Vaheseina ja kerise ava lammutamine koos jäätmete utiliseerimisega jäätmejaama;
2.2.	Lae värvimine;
2.3.	Seinte ja lagede soojustamine 50 mm metallkarkassil;
2.4.	Seinte katmine laudisega (termohaab) koos viimistlusega;
2.5.	Seinte katmine niiskuskindla kipsplaadiga;
2.6.	Seinte ja põrandate hüdroisolatsioon;
2.7.	Seinte katmine keraamilise plaadiga;
2.8.	Betoonpõranda ehitus;
2.9.	Lae katmine laudisega koos karkassi ehitusega ja laudise viimistlusega;
2.10.	Põranda katmine keraamilise plaadiga koos tasandusvaluga;
2.11.	Leiliruumi ja pesuruumi akende avade väiksemaks tegemine;
2.12.	Uue puitakna paigaldus leiliruumi (3-kordne klaaspakett);
2.13.	Uue plastikakna paigaldus pesuruumi (3-kordne klaaspakett);
2.14.	Leiliruumi ja pesuruumi vahelise klaasukse paigaldus;
2.15.	Olemasolevate siseuste demontaaž ja uue siseukse paigaldus;
2.16.	200 L elektriboileri (2,4 kW) paigaldus;
2.17.	Torustikutööd;
2.18.	Duššisegistite paigaldus (2 kompl) + valamu ja segisti paigaldus;
2.19.	3 tasapinnalise U-kujulise sauna lava ehitus;
2.20.	Korstna ehitamine ;
2.21.	Sauna ahju ületoomine olemasolevast saunast ca 400 m asuvast hoonest;

3.	Koridor ja WC
3.1.	Seinte tasandamine krohviga;
3.2.	Seinte katmine keraamilise plaadiga;
3.3.	Seinte pahteldus ja viimistlus;
3.4.	Olemasolevate ukseavade kinni ladumine ja uue ukseava tegemine;
3.5.	Siseukse paigaldamine
3.6.	Tuletõkke siseukse (EI30) paigaldus;
3.7.	Lae pahteldus ja viimistlus;
3.8.	Põranda katmine keraamilise plaadiga koos tasandusvaluga;
3.9.	WC-poti, valamu ja torustiku paigaldus;
3.10.	Siseukse paigaldamine;
3.11.	WC-poti, valamu ja segisti paigaldamine;

4.	Riietusruum
4.1.	Lae katmine laudisega ja viimistlemine;
4.2.	Seinte pahteldus ja viimistlemine;
4.3.	Põrandakütte paigaldus olemasolevast keskküttetorustikust;
4.4.	Põranda katmine keraamilise plaadiga koos tasandusvaluga;
4.5.	Siseukse paigaldus;

5.	Puhketuba
5.1.	Siseukse paigaldus;
5.2.	Seinte puitporte paigaldus koos viimistlusega;
5.3.	Seinte pahteldus koos viimistlusega;
5.4.	Lae katmine laudisega koos viimistlusega;
5.5.	Põranda plaatimine keraamilise plaadiga koos tasandusvaluga;
5.6.	Plastikakna paigaldamine (3-kordne klaaspakett) ja olemasoleva akna demontaaž;

6.	Trepikoda
6.1.	Seinte pahteldus ja viimistlus;
6.2.	Plastikakna paigaldamine (3-kordne klaaspakett) ja olemasoleva akna demontaaž;

7.	Ventilatsioonisüsteemi väljaehitamine
Leiliruumist, pesuruumist, puhkeruumist ja riietusruumist peab tagama piisava õhuvahetuse. Pakkujal väljaehitada sundväljatõmme vähemalt leiliruumist, pesuruumist, puhkeruumist ja riietusruumist. Värske õhu juurdevool peab olema tagatud vähemalt leiliruumi, riietusruumi. Ventilatsioonisüsteem peab vastama Päästeameti nõuetele. Pakkuja pakub oma pakkumuse koosseisus ventilatsiooni lahenduse kirjelduse.

8.	Elektritööd
Kõikides ruumides paigaldatakse uus elektripaigaldis. Pakkumuses arvestada ainult LED-valgustitega ja ruumitingimuste eripäradega. Pakkujal tuleb koostada tugevvoolu põhiprojekt ja pärast elektripaigaldise väljaehitamist tuleb teostada teostusjoonised ja elektripaigaldise kasutuselevõtule eelnev audit.

Tööde orienteeruvad mahud on toodud tööde mahtude tabelis. Eskiisprojektis väljatoodud kaubamargid on informatiivse iseloomuga. Pakkujal arvestada samaväärse või parema tootega.

NB! Soovitame tungivalt enne pakkumuse esitamist tutvuda objektiga kohapeal. Kontaktisik Raido Tetto, tel 5032591, e-post raido.tetto@viru-nigula.ee.

TÖÖDE TEOSTAMISE ALUSDOKUMENDID
Hankija eesmärgi saavutamiseks teostatavate tööde aluseks on Eesti Vabariigis kehtivad õigusaktid ja normatiivid ning kõikides asjakohastes dokumentides nimetatud nõuded ja dokumentatsioon.

PAKKUMUSE MAKSUMUS JA SELLEGA SEONDUV
Eduka pakkuja poolt esitatud hanke pakkumuse maksumus, mille kohaselt sõlmitakse ehitustööde töövõtuleping on lõplik ja kehtiv kogu hanke teostamise aja jooksul ning korrigeerimisele ei kuulu, välja arvatud Eesti Vabariigi seadustega sätestatud juhtudel.
Kõik pakkuja vead, esitatud pakkumuse maksumuses arvestamata jäänud tööd ja kulutused on pakkuja risk ja hankija poolt täiendavalt ei kompenseerita.

Pakkumuse esitamisega kinnitab Pakkuja, et:
1)	ta on teadlik ruumide ümberehitamise eelsest seisundist;
2)	ta on veendunud teostatavate tööde mahust ega oma selles osas mingisuguseid pretensioone;
3)	ta võtab üle kõik hanketeates ja teistes hankega seotud dokumentides toodud nõuded/kohustused;
4)	tema poolt esitatud pakkumuse maksumusega on Hankija põhieesmärk teostatav.